Viborger Samler, 1821-01-27
Paris, den 10de Januar. Deputeretkammerets Sessioner de 2de foregaaende Dage vare meget mærkelige. Ministerne havde fremlagt et Lovforslag om, foreløbig at hæve 200 Millioner, ved Credit, af Skatternes Sextolvtedeel for Aaret 1821. General Donnadien hævede vældig sin Stemme derimod - Han sagde: "Ministeriet har i de 4 sidste Aar gaaet den ganske modsatte Vei, som Rigets Rolighed fordrer. Siden man rundtom i Europa seer Revolutioner paa ny udbryde, hæver sig almindelig i Frankrig det Skrig: "Ministrene maae anklages. J 6 Aar have vi levet uden Plan og faste Grundsætninger; Vilkaarlighed og Egensind er kommen istæden for Retfærdighed; Despotisme og Anarchi istædet for den offentlige Frihed. Ministrenes nye Indretninger ved Armeen er ledet af Ondskabs, Daarskabs og Uordens Aand. Hvor nederdrægtig har man ikke behandlet 1200 brave Kongen hengivne Officerer, som ere afskedigede og givne til Priis for Hunger og Elendighed, Bureau Regimentet er den Orm, som søndergnaver og fortæret hele Frankrig . . . . Statens Skatte maae ikke betroes i Slige Hænder, der fordærve og nedværdige Alt, Ministrene bør og skal være ansvarlige. I flere Dele af Riget er fransk Blod flødt i Strømmeviis efter en Helvedplan og Machinationer af nogle Personer i Ministeriet, og, i hvad Hensigt, for at bringe Had, Afsky og Vanære over de franske Royalister. Haarene vilde reise sig paa deres Hoveder, mine Herrer, om de kjendte disse Anslag i deres fulde Omfang og Den der opfandt dem. Min Samvittighed forbyder mig at see Statens Penge betroede i slige Hænder. Jeg stemmer imod Forslaget og bevilger ikke engang en Tolvtedeel. Tilmed have Ministrene ingen Penge nødig, da de vare istand til at byde en Deputeret 100,000 Fr. for at sælge dem sin Stemme, Ære og Uafhængighed." Nu blev en stor Allarm og Murren i Sahlen. Justitsminister de Serre opfordrede Donnadieu til at bevise hvad han sagde, i andet Fald holdt han ham for en Løgner og Bagtaler. Donnadien svarede: "Ja, det er sandt, for faa Dage siden bød man en Deputeret denne Sum; men han viiste Tilbudet tilbage med Foragt. Man vilde derved holde ham skadesløs for et Embede, hvortil Kammeret havde bestemt ham. Jeg tør være mit Levnet bekjendt. Aldrig har jeg løiet." Man skreeg og larmede: "Nævn ham nævn ham!" Nogle meente at høre en Stemme, fra høire Side sige: "det er Hr. Paul von Chateaudouble "-Benjamin Constant anførte, at der var Misbrug og Uretfærdighed i alle Forvaltningsgrenene, at Censuren var tyrannisk og forhadt. Etienne paastod, at det kunde beviises, at Ministrene lønnede Agentere for at danne Sammensværgelser - Hr. Vaublant raadede til Maadehold og forelæste et Stykke i den Henseende af den berømt Bossuets Prædikener - Hr. Girardin paastod Frankrigs Frihed var tabt og, at Fængslerne vare fuldpakkede - Nogle Stemmer kaldte ham en Oprører; andre raabte: nei, nei," Foruden de Sertlode 2 Ministre deres Stemmer høre. Hr. Villele paastod: at Ministrene ville vide at forsvare sig mod Donnadicus Anklage - Udenlandsminister Hr. Pas auler sagde: General Donnadien siger til Ministrene: "gaae af!" nei, Kongens Ministre gaa ikke af. Saalænge Kongen er tilfreds med dem, Stemmefleerheden er paa deres Side og ingen dueligere foreslaaes, blive de paa deres Post." Enden paa denne 2 Dages Mundhuggen og Larmen blev at Ministrenes Forslag antoges med 268 Stemmer imod 65.